Fredi Paia

Fredi Paia Ruiz (Algorta, Bizkaia, 1981) bertsolaria, Kultur Ekosistemen diseinu-sorkuntza ekonomian Nazioarteko Cum Laude Doktorea, etnografoa eta musikaria da.

Enpresen Zuzendaritza eta Administrazioan lizentziaduna, diziplina berean masterduna (espedienterik onenaren saria eta ohorezko matrikula kalifikazioa) eta Nazioarteko Cum Laude Doktorea Enpresen Zuzendaritza, Berrikuntza  eta Jakintzan (EHU; 2023). Doktore tesia: Uztartze merkatuak kultur eta sormen ondasun eta zerbitzuentzat. Irakasle ibili da EHUn.

Gurasoek euskara jakin ez arren, euskaraz ikasi zuen eta Bizkaiko Bertsolari Txapelketaren finalera heldu den lehen euskaldun berria izan da. 2014ko Bizkaiko Bertsolari Txapelketaren irabazlea ere izan da. Bost liburu eta lau dokumental argitaratu ditu Eskal Herriko kulturari buruz: Aupa Maurizia, Maruri-Jatabe bizimodua eta ohiturak, Busturia bizimodua eta ohiturak, Uribe Kostako Bertsolaritza 1900-1980, Zitze Isukitze Hauspogoran, Getxo Akodaten Naz (I eta II), Akabuko Martxea eta Dominica. 

Berria, Euskaldunon Egunkaria egunkarietan iritzigile izan izan da (2000-2011)eta Gara egunkarian euskarazko iritzigilea izana (2011-2019). 20 urtez iritzigile politiko eta kultural moduan jardun ondoren foku publikotik erretiratzea erabaki zuen 2020ko maiatzaren 3an sare sozial digitaletatik irtenda amaitu zuen 5 urteko plangintza baten bidez. Gibelurdinek musika taldeko biolin jole eta txirularia da.

 Bertsolari txapelketak 
 Bertsolari Txapelketa Nagusia 
 2013: final-aurreak
 2001: final-aurreak
 Bizkaiko txapelketa 
 2014: txapelduna
 2012: hirugarrena
 2008: finalista
 2006: finalista
 2004: hirugarrena
 2002: hirugarrena
 2000: finalista
 Besterik 
 Ipar-Uribeko bertsolari txapelketa 2000: txapeldun
 Berritxu saria (1): 1999

 Eskolartekoak 
 Euskal Herriko Eskolarteko Txapelketa
 handitan:
 txapeldun (1): 1999
 finalista 1997an
 txikitan:
 txapeldun (1): 1994
 txapeldun orde (1): 1995
 Bizkaiko Eskolarteko Txapelketa:
 1999: txapeldun (17-18 urte artekoen mailan)
 1998: finalista (handitan)
 1997: txapeldun orde (handitan)
 1995: txapeldun orde (14 urte artekoen mailan)
 1994: txapeldun (txikitan)
 1993: txapeldun orde (txikitan)

 Erreferentziak 

 Kanpo loturak 
  Bertsozale.com: Fredi Paia

Kategoria:Getxoztarrak
Kategoria:Bizkaiko bertsolariak
Kategoria:Bizkaiko kazetariak